Համբիկ Մարտիրոսեան

Համբիկ Մարտիրոսեան(), բանաստեղծ, արձակագիր եւ հրապարակագիր։

 Կենսագրութիւն 
Ծնած է Արեւմտեան Հայաստան, Սեբաստիա: Նախնական, միջնակարգ եւ երկրորդական ուսումը ստացած է Պոլսոյ մէջ: Հայերէն լեզուն սորված է պատանի տարիքին: 

Համալսարանական ուսումը ստացած է Լիբանանի Սէն Ժոզէֆ համալսարանէն ներս, հետեւելով հայագիտական ճիւղին: Յետ ուսման, մեկնած է Դամասկոս եւ պաշտօնավարած է Դամասկոսի Առաջնորդարանէն ներս՝ 25 տարի, նոյն ժամանակ հիմնելով եւ ղեկավարելով եկեղեցւոյ Եկմալեան երգչախումբը՝ նոյնքան տարիներ:  

Դիւանապետութեան կողքին, որպէս ուսուցիչ պաշտօնավարած է Դամասկոսի Հայկական Բարեգործական Ընդհանուր Միութեան Սահակեան վարժարանին  մէջ, նախ ուսուցիչ, յետոյ որպէս տնօրէն: Աշխատած է այլ դպրոցներու մէջ եւս, դասաւանդելով հայերէն լեզու եւ գրականութիւն: 

Համբիկ Մարտիրոսեան, կը հանդիսանայ Դամասկոսի Թէքէեան Մշակութային Միութեան հիմնադիրներէն... աւելի ճիշդը՝ գլխաւոր հիմնադիրը՝ 1971 թուականին եւ հանդիսացած անոր ատենապետը՝ երկար տարիներ:

1997-ին տեղափոխուած է Լիբանան։ Լիբանանի մէջ եղած է Հայկական Բարեգործական Ընդհանուր Միութեան  Շրջանակային Յանձնաժողովի տնօրէն-դիւանապետ, ապա 2007 թուականէն ի վեր «ԽՕՍՆԱԿ» պաշտօնաթերթի գլխաւոր խմբագիրն է, միաժամանակ, հանդիսանալով ՀԲԸՄ- ի «Ահրամճեան Բժշկական Կեդրոն»-ի տնօրէն՝ 2018-էն մինչեւ օրս:

Հակառակ իր բազմազբաղութեան, ատենապետն է «ԽՕՍՆԱԿ» Մշակութային Յանձնախումբին եւ գեղարուեստական ղեկավարը եւ խմբավարը՝ իր հիմնած «ՇՈՂԵՐԳ» Երգեցիկ խումբին:

 Գրական եւ Լրագրական Գործունէութիւն 
Համբիկ Մարտիրոսեան իր խմբագրական աշխատանքին կողքին, երկար տարիներ աշխատակցած է լիբանանահայ մամուլի՝ «Զարթօնք», «Ազդակ», «Արարատ» եւ «Նայիրի» թերթերուն, ինչպէս նաեւ Միացեալ Նահանգներու «Պայքար» շաբաթաթերթին եւ սփիւռքահայ մամուլին: Ունի բազմաթիւ ազգային, ընկերային, երգիծական եւ քաղաքական յօդուածներ՝ հրատարակուած մամուլի մէջ, շատ յաճախ ծածկանուններով:

Համբիկ Մարտիրոսեան պատրաստած է նաեւ Քերականութեան դասագիրքեր՝ նախակրթարանի Գ.Դ. եւ Ե. կարգերու համար:

 Երկեր եւ գրական ստեղծագործութիւններ 
Համբիկ Մարտիրոսեան հեղինակ է հետեւեալ գործերու.՝

 ԵՍ ԵՒ ԴՈՒՆ, Բանաստեղծութիւն 1981

 ՍՊԻՏԱԿ ԵՐԳ, Պոէմ 2003

 ՄԱՐԴ ՄԱՐԴԱՑԻՐ Կ՛ԱՂԱՉԵՄ, Պոէմ 2004

 ՀՐԵՇՏԱԿՆԵՐՈՒ ՄԱՅՐԱՔԱՂԱՔԸ, Թատրերգութիւն 2004
 ՎԵՐԱԴԱՐՁ ԴԷՊԻ ԱՐՄԱՏՆԵՐ, Յուշագրութիւն 2006
 ԱՐՑՈՒՆՔ ԵՒ ԺՊԻՏ, Արձակ 2008
 ԿԱՐՕՏ ՈՒ ՄՈՐՄՈՔ, Բանաստեղծութիւն 2010
 ԵՐԿՈՒ ԱՓ, Բանաստեղծութիւն 2012
 ՀԱՅԵՐԳՈՒԹԻՒՆ, Բանաստեղծութիւն 2015
 ՃԱԿԱՏԱԳԻՐ, ՍԷՐ, ՀԵԳՆԱՆՔ, Արձակ 2018 
 ՀԲԸՄ. ՀԱՄԱԳՈՒՄԱՐ՝ 2012  
 ՀԲԸՄ. ՀԱՄԱԳՈՒՄԱՐ՝ Փառաւոր Անցեալ 2018
 ՎԱՌ ՏԵՍԻԼՔԻ  ՂԵԿԱՎԱՐԸ՝ Պ. ՍԵԴՐԱԿԵԱՆ 2022

Ունի տակաւին տասնեակ մը անտիպ գործեր:

 Դասախօսութիւններ 
Համբիկ Մարտիրոսեան որպէս հրապարակախօս, դասախօսութիւններով հանդէս եկած է զանազան գաղութներէ ներս, այսպէս՝ Պէյրութ, Դամասկոս, Հալէպ, Ամման, Վալանս, Աթէնք, Կիպրոս, Փարիզ, Երեւան եւ Արցախ:

 Համաժողովներ ու Համագումարներ 
Մասնակցած է Հայաստան-Սփիւռք համաժողովներու, ինչպէս նաեւ Լրագրողներու եւ Գրողներու համագումարներուն:

 Պարգեւներ եւ շքանշաններ 
Սփիւռքէ ներս իր կատարած ազգային, հասարակական ու հայ-րենասիրական ծառայութիւններուն համար Համբիկ Մարտի-րոսեան պարգեւատրուած  է՝

 Սփիւռքի Նախարարութեան «ԴԻՊԼՈՄ»-ին, երբ «ԽՕՍՆԱԿ»-ը  հանդիսացած է Սփիւռքի լաւագոյն ամսաթերթը՝ 2002-ին:
 «ԶԱՐԹՕՆՔ» Օրաթերթի «ՄԱՄԼՈՅ ՄՐՑԱՆՔ»-ին.
 Հայաստանի Գրողներու Միութեան «ՎԱՍՏԱԿԱՒՈՐ ԳՐՈՂ» մետալին, 
 Սփիւռքի Նախարարութեան «ԲԱՐՁՐԱԳՈՅՆ ՈՍԿԵԱՅ ՇՔԱՆՇԱՆ»-ին,
 Հայաստանի Հանրապետութեան Պաշտպանութեան նախա-րարին «ՀԱՅՈՑ ԲԱՆԱԿԻ 20-ԱՄԵԱՅ» մետալիոնին, 
 Հայաստանի Հանրապետութեան Վարչապետին «ՄԱՅՐԵՆԻԻ ՏՕՆ»ի առթիւ՝ «ՈՍԿԵԱՅ ՇՔԱՆՇԱՆ»-ին, 
 Հայաստանի Հանրապետութեան  Նախագահին «ՄՈՎՍԷՍ ԽՈՐԵՆԱՑԻ» շքանշանին,
 Նաեւ, շատ մը պարգեւներ ու վահանակներ՝ զանազան գաղութ-ներէ եւ կազմակերպութիւններէ:

 Ծանօթագրութիւններ 

 Աղբիւրներ 
 Համբիկ Մարտիրոսեան. Սփիւռքահայ պայմաններում մեր սքանչելի արեւմտահայերէնին վտանգ սպառնում է
 «Խօսնակ»ի Յաջող Վիճաբանական Երեկոն 3 Մարտ 2017 ՀԲԸՄ-ՀԵԸ-ի Ահրամճեան Կեդրոն Լիբանան
 Միասնական գրականութիւն դպրոցներէն Գրական Թերթ ՀԳՄ Պաշտօնաթերթ

 Տե՛ս նաեւ 
 Խօսնակ (Ամսագիր)
 Ազդակ օրաթերթ
 Զարթօնք (օրաթերթ)
 Արարատ (թերթ)
 Նայիրի (թերթ)
 Գրական թերթ
 Գրական թերթ Պաշտօնական Կայքէջ

Ստորոգութիւն:1945 ծնունդներ
Ստորոգութիւն:4 Դեկտեմբերի ծնունդներ
Ստորոգութիւն:Հայ բանաստեղծներ
Ստորոգութիւն:Հայ արձակագիրներ
Ստորոգութիւն:Հայ հրապարակագիրներ
Ստորոգութիւն:Հայ խմբագիրներ
Ստորոգութիւն:Հայ մանկավարժներ
Ստորոգութիւն:Հայ գրողներ